CONSILIUL  LOCAL  AL  MUNICIPIULUI  TIMIŞOARA

                                               REGULAMENT
                   PRIVIND  ORGANIZAREA ŞI  FUNCŢIONAREA                                                                    
                     DIRECŢIEI  DE  EVIDENŢĂ  A  PERSOANELOR

                  CAPITOLUL  I -  DISPOZIŢII  GENERALE

     ART.1.    Direcţia  de  Evidenţă  a  Persoanelor  a  Municipiului  Timişoara , denumită  în  continuare  direcţie , se  organizează  sub  autoritatea  Consiliului  Local  al  Municipiului  Timişoara , în  cadrul  aparatului  propriu  de  specialitate  şi  se  constituie  în  temeiul  art.1 , alin.(1)  din  Ordonanţa  Guvernului nr.84 / 2001  privind  înfiinţarea , organizarea  şi  funcţionarea  serviciilor  publice  comunitare  de  evidenţa  persoanelor , aprobată  şi  completată  prin  Legea  372 / 2002 , precum  şi  prin  Ordonanţa  de  Urgenţă  nr.50 / 2004  şi  al  HG 2104 / 2004  pentru  aprobarea  Metodologiei  privind  criteriile  de  dimensionare  a numărului  de  funcţii din  aparatul  serviciilor  comunitare  de  evidenţă  a  persoanelor ,  constituirea  patrimoniului  şi   managementul  resurselor  umane , financiare  şi  materiale .                                                                    
     ART.2.    
         (1)  Scopul  direcţiei   este  exercitarea  competenţelor  ce-i  sunt  atribuite  prin  lege , pentru  punerea  în  aplicare  a  prevederilor  actelor  normative  care  reglementează  activitatea  de  stare  civilă , de  evidenţă  a  persoanelor   şi  de  eliberarea  documentelor  corespunzătoare ,  în  sistem  de  ghişeu  unic .
(2) Activitatea  direcţiei  se  desfăşoară  în  interesul  persoanei  şi  al  comunităţii , în  baza  şi  în  executarea  legii .
     ART.3.
         (1)  În  vederea  îndeplinirii  atribuţiilor  ce-i   revin , direcţia  se  constituie  prin  reorganizarea  Serviciului  de  Stare  Civilă  din  aparatul  propriu  al  Consiliului  Local  al  Municipiului  Timişoara  şi  a  Biroului  de  Evidenţă  Informatizată  a  Persoanei  Timişoara .
         (2)   Serviciul  public  comunitar  local  de  evidenţă  a  persoanelor  se  organizează  la  nivel  de  direcţie  şi  are  în  componenţă  servicii , birouri  şi  compartimente  având  ca  principale  atribuţii  : înregistrarea  actelor  şi  faptelor  de  stare  civilă , evidenţa  persoanelor   şi  eliberarea  cărţilor  de  identitate, a  cărţilor  de  alegător  , paşapoartelor  simple  , permiselor  de  conducere  auto  şi  a  certificatelor  de  înmatriculare , informatică, analiză-sinteză, secretariat-arhivă şi relaţii cu publicul.
         ART.4.  Directorul  executiv  este  numit  sau  eliberat  din  funcţie  prin  hotărâre  a  consiliului  local ,  în  condiţiile  legii , cu  avizul  Inspectoratului  Naţional  pentru  Evidenţa  Persoanelor  ,  în  conformitate  cu  prevederile  art.9  alin.(2) din Metodologia  aprobatã  prin  Hotãrârea  Guvernului  nr.2104 / 2004.   
         ART.5.  În  îndeplinirea  prerogativelor  cu  care  este  investitã  direcţia  coopereazã  cu  celelalte  structuri  ale primãriei  şi Ministerului  Administraţiei  şi  Internelor  şi  colaborează  în  probleme  de  interes  comun , în  condiţiile  legii , cu  autorităţi  publice , societăţi ,agenţi  economici  şi  persoane  fizice .

             CAPITOLUL  II -  ORGANIZAREA  DIRECŢIEI

          ART.6.
              (1)  Structura  organizatorică  şi  personalul  direcţiei  sunt  stabilite  prin  hotărâre  a  Consiliului  Local  al  Municipiului  Timişoara, cu  avizul  Inspectoratului  Naţional  pentru  Evidenţa  Persoanelor .
              (2)   Direcţia  de  Evidenţa  Persoanelor  are  următoarea  structură :
                          -  Serviciul  de  Stare  Civilă
                                    -  Biroul eliberări  acte  la  cerere
                                     - Biroul  de  operare  a  modificărilor  în  statutul  civil
                                         al  persoanelor
                          -   Serviciul  de  Evidenţă  a  Persoanei
                                      -  Biroul  verificări  şi  avizări  cereri
                                      -  Biroul  actualizare  a  registrului  permanent  de                                                     evidenţă  a  persoanei
                           -  Serviciul Ghişeu  Unic
                           -  Biroul  Finaciar -Administrativ
                           -  Compartimentul  Informatică
                           -  Compartimentul  Secretariat - Juridic - Relaţii  publice
           ART.7. 
               (1)  Direcţia  exercită  atribuţiile  ce-i  revin  potrivit  legii ,pentru  soluţionarea  cererilor  cetăţenilor  care  au  domiciliul  sau  reşedinţa  în  munic. Timişoara .
                (2)  Direcţia  primeşte  şi  soluţionează , în  materie  de  evidenţă a  persoanelor  şi  cererile  cetăţenilor  domiciliaţi  în  oraşele  şi  comunele  arondate , din  acest  punct  de  vedere ,  fostului  Birou  de  Evidenţă  Informatizată  a  Persoanei  Timişoara , până  la  organizarea  Serviciilor  publice  comunitare  locale  ale  acestor  entităţi  administrative .  Serviciile  pentru  aceste  localităţi  se  asigură  conform  celor  ce  vor  fi  stabilite  prin  protocoale  încheiate  cu  aceste  autorităţi  publice . Acestea  sunt  : oraşul  Recaş  şi  comunele  Becicherecu  Mic , Biled , Bogda , Cenei , Checea Dumbrăviţa , Dudeştii  Noi , Fibiş , Foeni ,Giulvăz , Giarmata , Ghiroda , Giroc , Maşloc , Moşniţa  Nouă , Orţişoara , Parţa , Peciu  Nou , Pişchia , Remetea  Mare ,  Şandra , Satchinez , Săcălaz , Sânandrei , Sânmihaiu  Român , Şag   şi  Uivar .
             ART.8.
               (1) În  vederea  exercitării  atribuţiilor  stabilite  prin  lege ,  activitatea  direcţiei  are  la  bază  relaţii  de  autoritate  (ierarhice , funcţionale ),  de  cooperare , de  coordonare  şi  control , potrivit  atribuţiilor  stabilite  pentru  fiecare  structură  componentă  în  parte .
                (2) Relaţiile  de  autoritate  ierarhice  se  stabilesc  între  conducerea  direcţiei  şi  structurile  subordonate  acesteia ,  în  scopul  menţinerii  şi  perfecţionării  stării  de  funcţionalitate  a  direcţiei . Acelaşi  tip  de  relaţii  se  stabilesc  şi  între  şefii  de  compartimente  şi  personalul  subordonat acestora.
                (3) În  cadrul  compartimentelor  unde  nu  sunt  prevăzute  funcţii  de  conducere , se  stabilesc  relaţii  de  autoritate  funcţionale  între  personalul  cu  funcţia  cea  mai  mare  şi  restul  personalului  acestor  structuri , în  vederea  îndrumării  şi  îmbinării  în  mod  unitar  a  activităţii  acestora  şi  a  echilibrării  atribuţiilor  de  serviciu .
               ART.9.
                  La  nivelul  direcţiei , activitatea  de  control  şi  coordonare  este  atributul  directorului  executiv  şi  se  exercită  direct  sau  prin  intermediul  şefilor  de  servicii , birouri  şi  compartimente .  În  activitatea  de  control , în  ceea ce  priveşte  relaţiile  de  muncă  specifice , directorul  executiv  poate  angrena  şi  alt  personal  specializat  din  cadrul  structurilor  proprii .
           ART.10.  Conducerea  direcţiei  este  asigurată  de  un  director  executiv , funcţionar  public .
                  ART.11.
                  (1)  Directorul  executiv  răspunde  în  faţa  consiliului  local  de  întreaga  activitate  pe  care  o  desfăşoară , a  primarului  şi  a  secretarului  consiliului  local , potrivit  prevederilor  fişei  postului .  
                 ART.12.  
               (1)  Directorul  executiv  reprezintă  direcţia  în  relaţiile  cu  şefii  celorlate  structuri  din  cadrul  primăriei  , cu  comandanţii (şefii) unităţilor  din  Ministerul  Administraţiei  şi  Internelor   precum  şi  cu  celelalte  instituţii  şi  autorităţi ,  potrivit  competenţelor  legale .
               (2)  În  aplicarea  ordinelor  şi  instrucţiunilor  de  nivel  superior , directorul  executiv  emite  dispoziţii ,  în  conformitate cu prevederile  legale , obligatorii  pentru  tot  personalul  din  subordine .
                  (3)  Directorul  executiv  poate  delega  atribuţii  din  competenţa  sa  altor  persoane  din  subordine , în  condiţiile  legii .
                   (4)  Personalul  direcţiei  răspunde  de  întreaga  activitate  pe care
o  desfăşoară  în  faţa  directorului  executiv .     

      CAPITOLUL  III  -  ATRIBUŢIILE  DIRECŢIEI  DE  EVIDENŢĂ  A                                                                  PERSOANEI

                    ART.13.  Direcţia  are  următoarele  atribuţii  principale :
          a)  întocmeşte , ţine  evidenţa  şi  eliberează , în  sistem  de  ghişeu  unic,  certificatele  de  stare  civilă , cărţile  de  identitate  şi  cărţile  de  alegător .
          b) primeşte  cererile  şi  documentele  necesare  şi  eliberează , în  sistem  de  ghişeu  unic , paşapoartele  simple , permisele  de  conducere  auto şi  certificatele  de  înmatriculare  a  vehiculelor .
          c)  înregistrează  actele  şi  faptele  de  stare  civilă 
        d) operează  menţiunile  şi  modificările  intervenite  în  statutul  civil , domiciliul  şi  reşedinţa  persoanelor
           e) actualizează  şi  valorifică  Registrul  local  de  evidenţă  a  populaţiei
          f) furnizează   Sistemului  Naţional  Informatic  de Evidenţă a  Populaţiei, date  necesare  actualizării  Registrului  permanent  de  evidenţa  populaţiei
         g) întocmeşte  listele  electorale  permanente , în  colaborare  cu  structurile  teritoriale  ale  Centrului  Naţional  pentru  Administrarea  Bazelor  de  date  de  evidenţă  a  persoanelor
            h) ţine  registrele  de  evidenţă  pentru  fiecare  categorie  de  documente  eliberate
             i) constată  contravenţii  şi  aplică  sancţiuni , în  condiţiile  legii
             j) îndeplineşte  şi  alte  atribuţii  stabilite  prin  reglementări  legale.

          Secţiunea  I - ATRIBUŢII  ÎN  DOMENIUL  EVIDENŢEI  PERSOANELOR  ŞI  ELIBERĂRII  ACTELOR  DE  IDENTITATE
                   ART.14. În  domeniul  evidenţei  persoanelor  şi  eliberării  actelor  de  identitate , direcţia  are  următoarele  atribuţii  principale : 
    a) organizează  activitatea  de  eliberare  a  actelor  de  identitate  şi  a  cărţilor  de  alegător , sens  în  care  primeşte , analizează  şi  soluţionează  cererile  pentru  eliberarea  cărţilor  de  identitate , stabilirea , restabilirea  ori  schimbarea  domiciliului , precum  şi  acordarea  vizei  de  reşedinţă  în  conformitate  cu  prevederile  legale .
     b) pentru  îndeplinirea  întocmai a atribuţiilor  şi  sarcinilor  din  competenţă , răspunde  de  aplicarea   dispoziţiilor  legale , a  ordinelor  şi  instrucţiunilor  care  reglementează  activitatea  în  domeniul regimului  de  evidenţă  a  persoanelor .
     c) înregistrează  toate  cererile , în  registrele  corespunzătoare  fiecărei  categorii  de  lucrări , în  conformitate  cu  prevederile  metodologiei  de  lucru .
     d) răspunde  de  corectitudinea  datelor  preluate  din  documentele  primare  şi  înscrise  în  formularele  necesare  eliberării  actelor  de  identitate.
     e) colaborează  cu  formaţiunile  de  Poliţie  organizând  în  comun  acţiuni  şi  controale  la  locuri  de  cazare  în  comun, hoteluri , moteluri , campinguri  şi  alte  unităţi  de  cazare  turistică , în  vederea  identificării  persoanelor  nepuse  în  legalitate  din  punct  de  vedere  al  evidenţei  populaţiei , precum  şi  a  celor  urmărite  în  temeiul  legii .
     f) asigură  aplicarea  menţiunilor  corespunzătoare  în  actele  de  identitate  ale  cetăţenilor  faţă  de  care  s-a  luat  măsura  interdicţiei  de  a  se  afla  în  anumite  localităţi  sau  de  a  părăsi  localitatea  de  domiciliu.
     g) identifică - pe  baza  menţiunilor  operative - persoanele  urmărite , cele  cu  interdicţia  prezenţei  în  anumite  localităţi    şi  anunţă  unităţile  de  poliţie  în  vederea  luării  măsurilor  legale  ce  se  impun .
     h) înmînează  actele  de  identitate  titularilor  care  au  solicitat  eliberarea  acestora .
      i) actualizează  registrul  permanent  de  evidenţă  a  populaţiei  cu  informaţiile  din  cererile  cetăţenilor  pentru  eliberarea  actului  de  identitate , precum  şi  din  comunicările  autorităţilor  publice  prevăzute  de  lege .
      j) desfăşoară  activităţi  de  primire , examinare  şi  rezolvare  a  petiţiilor cetăţenilor.
     k) asigură  colaborarea  şi  schimbul  permanent  de  informaţii  cu  unităţile  operative  ale  M.A.I. , în  scopul  realizării  operative  şi  în  condiţii  de  calitate  a  sarcinilor  comune  ce  le  revin , în  temeiul  legii .
     l) formulează  propuneri  pentru  îmbunătăţirea  muncii , modificarea  metodologiilor  de  lucru  etc.
     m) întocmeşte  situaţiile  statistice , sintezele  ce  conţin  activităţile  desfăşurate  lunar , trimestrial  şi  anual , în  cadrul  direcţiei , precum  şi  procesele - verbale  de  scădere  din  gestiune .
        n) răspunde  de  activităţile  de  selecţionare , creare , folosire  şi  păstrare a  arhivei  specifice .
    o) soluţionează  cererile  formaţiunilor  operative  din  M.A.I.,S.R.I., S.P.P.,Justiţie , Parchet , M.Ap.N., persoane  fizice  şi  juridice , privind  verificarea  şi  identificarea  persoanelor  fizice.
       p) organizează , asigură  conservarea  şi  utilizează , în  procesul  muncii , evidenţele  locale.
      q) eliberează  acte  de  identitate  persoanelor  internate  în  unităţi  sanitare  şi  de  protecţie  socială , precum  şi  celor  aflate  în  arestul  unităţilor  de  poliţie  ori  în  unităţi  de  detenţie  din  zona  de  responsabilitate.
      r) acordă  sprijin  în  vederea  identificării  operative  a  persoanelor  internate  în  unităţi  sanitare , ce  nu  posedă  asupra  lor  acte  de  identitate.
       s) asigură  securitatea  documentelor  direcţiei.

Secţiunea  a II a - ATRIBUŢII  DE  ELIBERARE  A  PAŞAPOARTELOR, A  PERMISELOR  DE  CONDUCERE ,A CERTIFICATELOR  DE  ÎNMATRICULARE  ŞI  A  PLĂCILOR  CU  NUMERE  DE  ÎNMATRICULARE  A  VEHICULELOR 
            ART.15. Pentru  eliberarea  paşapoartelor , a permiselor  de  conducere , a  certificatelor  de  înmatriculare  şi  a  plăcilor  cu  numere  de  înmatriculare  a  vehiculelor , direcţia  are  următoarele  principale  atribuţii :
        a) primeşte  cererile  şi  documentele  necesare  în  vederea  eliberării  şi  preschimbării  paşapoartelor  simple , includerii  minorilor  în  paşapoartele  părinţilor , eliberării  şi  preschimbării  permiselor  de  conducere  auto , a  certificatelor  de  înmatriculare  şi  a  plăcilor  cu  numere  de  înmatriculare  a  vehiculelor  pentru  cetăţenii  care  domiciliază  în  raza  de  competenţă .
       b) trimite  Serviciului  public  comunitar  pentru  eliberarea  şi  evidenţa  paşapoartelor , respectiv  Serviciul  public  comunitar  regim  permise  de  conducere  şi  înmatriculare  a  vehiculelor  al  judeţului  Timiş , cererile  şi  documentele  necesare  în  vederea  producerii  paşapoartelor  simple , permiselor  de  conducere , certificatelor  de  înmatriculare  a  vehiculelor  şi  plăcilor  cu  numere  de  înmatriculare  a  vehiculelor .
       c)  preia  de  la  Serviciul  public  comunitar  competent  paşapoartele  simple , permisele  de  conducere , certificatele  de  înmatriculare  a  vehiculelor  şi  plăcile  cu  numere  de  înmatriculare  a  vehiculelor  în  vederea  înmânării  lor  de  către  solicitanţi .
       d)  înmânează  paşapoartele , permisele  de  conducere  auto , certificatele  de  înmatriculare  şi  plăcile  cu  numere  de  înmatriculare  a  vehiculelor , titularilor  care  au  solicitat  eliberarea  acestora .
       e)  răspunde  de  corectitudinea  datelor  preluate  din  documentele  primare  şi  înscrise  de  cetăţeni  în  formularele  utilizate  pentru  eliberarea  paşapoartelor , permiselor  de  conducere  auto  şi  certificatelor  de  înmatriculare . 
       f) ţine  registrele  de  evidenţă  pentru  fiecare  categorie  de  documente  eliberate .

Secţiunea  a III - a  ATRIBUŢII  ÎN  DOMENIUL  INFORMATICII
              ART.16. În  domeniul  informatic , direcţia  are  următoarele  atribuţii  principale : 
       a) actualizează  Registrul  permanent  de  evidenţă  a  populaţiei  local  cu  datele  privind  persoana  fizică , în  baza  comunicărilor  înaintate  de  ministere şi  alte  autorităţi  ale  administraţiei  publice  centrale  şi  locale , precum  şi  a  documentelor  prezentate  de  cetăţeni  cu  ocazia  soluţionării  cererilor  acestora.
       b)  preia  în  Registrul  permanent  de  evidenţa  populaţiei  datele  privind  persoana  fizică  în  baza  comunicărilor  nominale  pentru  născuţii  vii , cetăţeni români  ori  cu  privire  la  modificările  intervenite  în  statutul  civil  al  persoanelor  în  vârstă  de  0 - 14  ani , precum  şi  actele  de  identitate  ale  persoanelor  decedate  ori  declaraţiile  din  care  rezultă  că  persoanele  decedate  nu  au  avut  acte  de  identitate .
       c)  preia  imaginea  cetăţenilor  care  solicită  eliberarea  actelor  de  identitate  şi  a  paşapoartelor .
        d) actualizează  datele  şi  pregăteşte  lotul  în  vederea  producerii  cărţilor  de  identitate  şi  a  paşapoartelor .
        e) copiază  pe  dischete  sau  CD  lotul  cu  cererile  pentru  producerea  cărţilor  de  identitate  şi  a  paşapoartelor  şi  completează  fişa  de  însoţire  a  lotului  şi  celelalte  evidenţe .
       f) operează  în  baza  de  date  locală  data  înmânării  cărţii  de  identitate .          g) execută  activităţi  pentru  întreţinerea  preventivă  a  echipamentelor  din  dotare .  
       h) evidenţiază  incidentele  de  hard - soft  şi  de  aplicaţie .
       i) clarifică  neconcordanţele  dintre  nomenclatorul  străzilor  şi  situaţia  din  teren , respectiv , din  documentele  cetăţenilor.  
       j) rezolvă  erorile  din  baza  de  date  locală ( constatate  cu  ocazia  unor  verificări  sau  semnalate  de  alţi  utilizatori ) .
       k) salvează  şi  arhivează  pe  suport  magnetic , fişierul  de  imagini  pentru  loturile  de  cărţi  de  identitate .
       l) furnizează , în  condiţiile  legii , datele  de  identificare  şi  de  adresă  ale  persoanei  către  autorităţile  şi  instituţiile  publice  centrale , judeţene  şi  locale , agenţii  economici  şi  către   cetăţeni , în  cazul  în  care  sunt  necesare  prelucrări  de  date  în  sistem  informatic .  
        m) întocmeşte  listele  electorale  permanente .
      n) administrează  reţeaua  şi  domeniul  sistemului  informatic  în  problemele  ce  ţin  de  competenţa  direcţiei.
       o) desfăşoară  activităţi  de  studiu  şi  documentare  tehnică , în  scopul  cunoaşterii  tehnologiilor  în  domeniul  informatic  şi  a  posibilităţilor  de  implementare  a  acestora  în  cadrul  sistemului  informatic  local .
       p) colaborează  cu  specialiştii  structurilor  informatice  interconectate  la  bazele  de  date  comune  ale  Ministerului  Administraţiei  şi  Internelor , în  vederea  asigurării  utilizării  datelor  în  conformitate  cu  prevederile  legale .
       q) execută  operaţii  de  instalare  a  sistemelor  de  operare  a  software -ului  de  bază  şi  de  aplicaţie  pe  echipamentele  de  calcul  care  compun  sistemul  informatic  local  şi  participă  la  depanarea  şi  repunerea  în  funcţiune  a  echipamentelor  de  calcul , împreună  cu  specialiştii  firmei  care  asigură  asistenţa  tehnică  în  cadrul  contractului  de  service  al  echipamentelor  de  calcul , de  comunicaţie  şi  software .
       r) asigură  protecţia  datelor  şi  informaţiilor  gestionate  şi  ia  măsuri  de  prevenire  a  scurgerii  de  informaţii  clasificate  şi  secrete  de  serviciu .
        s) executã  alte  sarcini  dispuse  de  conducerea  direcţiei .

Secţiunea  a IV-a  ATRIBUŢII  ÎN  DOMENIUL  STĂRII  CIVILE
             ART.17.  În  domeniul  stării  civile , direcţia  are  următoarele  principale  atribuţii :
        a) întocmeşte , la  cerere  sau  din  oficiu - potrivit  legii , acte  de  naştere , căsătorie  şi  de  deces  şi  eliberează  certificate  doveditoare .
      b) înscrie  menţiuni , în  condiţiile  legii  şi  ale  metodologiilor , pe  marginea  actelor  de  stare  civilă  aflate  în  păstrare  şi  trimite  comunicări  de  menţiuni  pentru  înscriere  în  registre , exemplarul  I  sau  II , după  caz .
      c) pentru  îndeplinirea  întocmai  a  atribuţiilor  şi  sarcinilor  din  competenţă , răspunde  de  aplicarea  întocmai  a  dispoziţiilor  legale , a  ordinelor  şi  instrucţiunilor  care  reglementează  activitatea  de  stare  civilă .
       d) înregistrează  toate cererile  în  registrele  corespunzătoare  fiecărei  categorii  de  lucrări , în  conformitate  cu  prevederile  metodologiei  de  lucru .
        e ) răspunde  de  corectitudinea  datelor  preluate  din  documentele  primare  şi  înscrise  în  formulare.
      f) eliberează  extrase  de  pe  actele  de  stare  civilă , la  cererea  autorităţilor,  precum  şi  dovezi  privind  înregistrarea unui  act  de  stare  civilă,
la  cererea  persoanelor  fizice .
        g) trimite  structurii  informatice  din  cadrul  serviciului  până  la  data  de  5  a  lunii  următoare  înregistrării , comunicările  nominale  pentru  născuţii  vii  cetăţeni  români , ori  cu  privire  la  modificările  intervenite  în  statulul  civil  al  persoanelor  în  vârstă  de  0 - 14  ani , precum  şi  actele  de  identitate  ale  persoanelor  decedate  ori  declaraţiile  din  care  rezultă  că  persoanele  decedate  nu  au  avut  acte  de  identitate .
        h) trimite  centrelor  militare , până  la  data  de  5  a  lunii  următoare  înregistrării  decesului , livretul  militar  sau  adeverinţa  de  recrutare  a  persoanei  supuse  obligaţiilor  militare .
        i) întocmeşte  buletine  statistice  de  naştere , de  căsătorie  şi  de  deces , în  conformitate  cu  normele  Institutului  Naţional  de  Statistică , pe  care  le  trimite  lunar  Direcţiei  Judeţene  de  Statistică .
        j) ia  măsuri  de  păstrare  în  condiţii  corespunzătoare  a  registrelor  şi  certificatelor  de  stare  civilă  pentru  a  evita  deteriorarea  sau  dispariţia  acestora .
       k) atribuie  coduri  numerice  personale , pe  baza  listelor  de  coduri  precalculate  , pe  care  le  arhivează  şi  le  păstrează  în  condiţii  depline  de  securitate .
        l) propune  anual  necesarul  de  registre , certificate  de  stare  civilă , formulare  , imprimate  auxiliare  şi  cerneală  specială  pentru  anul  următor  şi  îl  comunică  Serviciului  Public  Comunitar  de  Evidenţă  a  Persoanelor  al  Judeţului  Timiş .
        m) se  îngrijeşte  de  reconstituirea  prin  copiere  a  registrelor  de  stare  civilă  pierdute  ori  distruse  - parţial  sau  total - după  exemplarul  existent , certificând  exactitatea  datelor  înscrise .
        n) ia  măsuri  de  reconstituire  sau  întocmire  ulterioară  a  actelor  de  stare  civilă , în  cazurile  prevăzute  de  lege .
        o) înaintează  Serviciului  Public  Comunitar  Judeţean  de  Evidenţă  a  Persoanelor , exemplarul  II  al  registrelor  de  stare  civilă , în  termen  de  30  de  zile  de  la  data  când  toate  filele  din  registru  au  fost  completate ,  după  ce  au  fost  operate  toate  menţiunile  din  exemplarul  I .
       p) sesizează  imediat  serviciul  judeţean  de  specialitate , în  cadrul  dispariţiei  unor  documente  de  stare  civilă  cu  regim  special  .
       q) primeşte  cererile  şi  efectuează  verificări  cu  privire  la  schimbarea  numelui  pe  cale  administrativă  şi  transcrierea  certificatelor  de  stare  civilă  procurate  din  străinătate .
      r) la  solicitarea  instanţelor , efectuează  verificări  cu  privire  la  anularea ,   completarea , rectificarea  ori  modificarea  actelor  de  stare  civilă ,  declararea  dispariţiei  sau  a  morţii  pe  cale  judecătorească  şi  înregistrarea  tardivă  a  naşterii .
      s) desfăşoară  activităţi  de  primire , examinare , evidenţă  şi  rezolvare  a  petiţiilor  cetăţenilor .
      t) asigură  colaborarea  şi  schimbul  permanent  de  informaţii  cu  unităţiile  operative  ale  Ministerului  Administraţiei  Internelor , în  scopul  realizării  operative  şi  de  calitate  a  sarcinilor  comune  ce -i  revin  în  temeiul  legii .
       u) formulează  propuneri  pentru  îmbunătăţirea  muncii , modificarea  metodologiilor  de  lucru  etc.
       v) întocmeşte  situaţiile  statistice  sintezele  ce  conţin  activităţile  desfăşurate  lunar ,  trimestrial  şi  anual , în  cadrul  serviciului  public direcţiei , precum  şi  procese - verbale  de  scădere  din  gestiune .
       w) răspunde  de  activităţile  de  selecţionare  , creare , folosire  şi  păstrare a  arhivei .
       x) execută  acţiuni  şi  controale  cu  personalul  propriu  sau  în  colaborare  cu  formaţiunile  de  ordine  publică , în  unităţile  sanitare  şi  de  protecţie  socială , în  vederea  depistării  persoanelor  a  căror  naştere  nu  a  fost  înregistrată  în  registrele  de  stare  civilă  şi  a  persoanelor  cu  identitate  necunoscută .
        y) colaborează  cu  formaţiunile  de  poliţie  pentru  identificarea  unor  cadavre  şi  persoane  cu  identitate  necunoscută , precum  şi  a  părinţilor  copiilor  abandonaţi .

Secţiunea  a V -a  ATRIBUŢII  DE  ANALIZĂ - SINTEZĂ , SECRETARIAT  ŞI  RELAŢII  CU  PUBLICUL

             ART.18.  În  domeniul  analiză - sinteză , secretariat  şi  relaţii  cu  publicul , direcţia  are  următoarele  atribuţii  :
        a) primeşte , înregistrează  şi  ţine  evidenţa  ordinelor , dispoziţiilor , instrucţiunilor , ştampilelor  şi  sigiliilor , asigurând  repartizarea  lor  în  cadrul  direcţiei .
           b) verifică  modul  în  care  se  aplică  dispoziţiile  legale  cu  privire  la  apărarea  secretului  de  stat  şi  de  serviciu , modul  de  manipulare  şi  de  păstrare  a  documentelor  secrete .
         c) organizează  şi  asigură  întreţinerea , exploatarea  şi  selecţionarea  fondului  arhivistic  neoperativ  constituit  la  nivelul  direcţiei , în  conformitate  cu  dispoziţiile  legale  în  materie.
           d) asigură  înregistrarea  inrării / ieşirii  tuturor  documentelor  şi  clasarea  acestora  în  vederea  arhivării  acestora .  
           e) repartizează  corespondenţa  , o  predă  după  executarea  operaţiunilor  de  înregistrare  în  registrele  special  destinate .
           f) expediază  coerspondenţa .
          g) asigură  primirea  şi  înregistrarea  petiţiilor  şi  urmăreşte  rezolvarea  acestora  în  termenul  legal .
         h) organizează  şi  desfăşoară  activitatea  de  primire  în  audienţă  a  cetăţenilor  de  către  conducerea  direcţiei  sau  lucrătorul  desemnat .
         i) centralizează  principalii  indicatori  realizaţi , verifică  modul  de  îndeplinire  a  sarcinilor  propuse  şi  întocmeşte  sintezele , situaţiile  comparative  şi  analizele  activităţilor  desfăşurate  periodic .
             j) transmite  Serviciului  Public  Comunitar  de  Evidenţă  a  Persoanelor
al  Judeţului  Timiş   sintezele  şi  analizele  întocmite .
             k) asigură  constituirea  fondului  arhivistic  neoperativ  al  direcţiei , din  documentele  rezultate  din  activitatea  de  profil .             
     
      CAPITOLUL  IV. DISPOZIŢII  FINALE .
              ART.19. Atribuţiile  directorului  executiv  al  direcţiei  şi  ale  celorlate  persoane  cu  funcţii  de  conducere  sau  de  execuţie  sunt  prevăzute  în  fişele  posturilor , care  se  întocmesc  şi  se  aprobă  conform  legii .
              ART. 20. Personalul  direcţiei  va  fi  încadrat  în  grupa  de  muncă  în  conformitate  cu  reglementările  în  vigoare .
              ART. 21. Personalul  direcţiei  este  obligat  să  cunoască  şi  să  aplice  întocmai  prevederile  prezentului  regulament .
              ART. 22. În  toate  actele  direcţiei  se  va  folosi  antetul “ ROMÂNIA - CONSILIUL LOCAL AL MUNICIPIULUI TIMIŞOARA - Direcţia de  Evidenţă a Persoanelor  Timişoara” . Aceleaşi  elemente  vor  fi  inscripţionate  şi  pe  sigiliul  şi  firma  direcţiei .